Den Internationale Mirjam Helin Sangkonkurrence
Den Internationale Mirjam Helin Sangkonkurrence er en international sangkonkurrence, opkaldt efter den finske sangpædagog og operasanger Mirjam Helin.
Konkurrencen har været afholdt i Helsinki af Finlands Kulturfond hvert 5. år i august siden 1984 og tiltrækker et voksende antal unge vokale talenter i verdensklasse. Flere prisvindere er sidenhen nået til tops i sangverdenen, bl.a. Olaf Bär, Elīna Garanča, René Pape, Andrea Rost og Julia Lezhneva.
Konkurrencen har siden 1987 været medlem af De Internationale Musikkonkurrencers Verdensforbund (Fédération Mondiale des Concours Internationaux de Musique) i Genève.

Sangkonkurrencens hjemmeside
